google/wiki40b huggingface dataset:
Dallman kraftverk

Dallman kraftverk er et kullkraftverk og et varmekraftverk ved Springfield i Sangamon County, delstaten Illinois i det nordlig-sentrale USA. Det har en installert produksjonskapasitet på 717 MW, fordelt på 4 blokker/turbiner. Dette er delstatens tolvte største termiske kraftverk målt etter installert produksjonseffekt.
Anlegget ble påbegynt omkring 1968 og stod ferdig i 2009, inklusive utvidelser og total utbyttinger av enheter i 2003. Brenselkilden er sub-bitumenøst kull og biomasse.
Eye in the Sky (film)

Sammendrag

Oberst Katherine Powell (Helen Mirren) får i oppdrag å fange islamske Al-Shabaab-ekstremister i Nairobi, Kenya. En overvåkningsdrone kontrollert fra en militærbase i Nevada, av pilot Steve Watts (Aaron Paul). De oppdager at terroristene har store mengder sprengstoff, og to selvmordsbombere forbreder seg til å angripe sivile mål. Powell beordrer drone-pilot Watts å sende en rakett mot bygningen.
Men en ung jente som heter Alia står i nærheten, og befinner seg i fare hvis bygningen og eksplosivene der inne blir truffet av en rakett. Watts og hans kollega Carrie Gershon (Phoebe Fox) kan se at Alia selge brød rett utenfor terroristenes skjulested. Generalløytnant Frank Benson (Alan Rickman) holder oversikt med oppdraget fra London, sammen med medlemmer av den britiske regjeringen - og de diskuterer hva de skal gjøre. De klarer ikke komme til noen enstemmig beslutning, og sender saken til den britiske utenriksministeren (Iain Glen).
De mister overvåkningsbilder fra inne i bygningen, i det selvmordsbomberne er ferdige med sine forbredelser. Watts fyrer motvillig av en rakett. Bygningen og området rundt blir fullstendig ødelagt. Alia har beveget seg lenger unna, men blir skadet og slått bevisstløs. Men noen av terroristene har også overlevd, og Watts må skyte enda en rakett. Foreldrene til Alia får mindre skader, og de får Alia til sykehus – hvor hun blir erklært død.
Fylkesvei 2428

Fylkesvei 2428 går mellom Tomlevoll og Nordgardane i Nordre Land. Veien er 4,7 km lang.
Frem til 2019 hadde veien betegnelsen Fv189.
The Albums

The Albums er en samleboks med ABBA, utgitt i 2008. Albumet lå elleve uker på VG-lista og endte med syvendeplass som beste plassering.
Kontakt (film)

Handling

Ellie (Foster) er en ung kvinnelig astronom som vier sitt liv til søken etter utenomjordisk liv, men blir motarbeidet av sin tidligere sjef Drumlin (Tom Skerritt). Når hun mister offentlige forskningspenger, får hun uventet hjelp av den mystiske milliardæren Hadden og drar til New Mexico. Utstyrt med enorme radioteleskoper gjennomsøker hun himmelrommet etter livstegn fra intelligente ukjente. En dag oppnås kontakt, fra stjernen Vega. Kontakten ligner en mystisk puls, en blanding av maskin og hjerterytme. Oppdagelsen vekker internasjonal interesse og Ellie klarer å overbevise dem alle (inkludert presidenten) om at signalet inneholder tegninger til en maskin. Maskinen bygges og hennes tidligere sjef, David Drumlin, blir utvalgt til å reise. Ingen vet hvordan den virker eller hvor man havner. Maskinen blir imidlertid sabotert av kristne fanatikere, og hele planen ser ut til smuldre opp. Men milliardæren Hadden (John Hurt) har i all hemmelighet (i samarbeid med myndighetene i Japan og USA) bygget enda en maskin, og denne gangen er det Ellie som får reise.
Hvit engvikler

Utseende

En middelsstor (vingespenn 13-17 millimeter), for det meste hvit vikler. Forvingen er litt tilspisset, grunnfargen er skittenhvit. Det er en uregelmessig, brunlig flekk ved roten, en rund, snøhvit flekk ved bakhjørnet og noen korte, brune streker ved ytre del av framkanten. Bakvingen er lysgrå.

Levevis

Larvene lever på blomsterhodene av ulike malurt-arter (Artemisia spp.), i Norge trolig mest på burot (Artemisia vulgaris).

Utbredelse

Arten er utbredt i Europa, unntatt i sørøst og lengst i nord, og i det nordlige Asia.
I Norge er den funnet langs kysten fra Østfold til Vest-Agder.
Wideok av Baekje

Bakgrunn

Baekje hadde opprettholdt en langvarig allianse med kongedømmet Silla i øst for å balansere trusselen fra det nordlige kongedømmet Goguryeo. Med hjelp fra Silla og Gayaføderasjonen ledet Seong et langvarig felttog for å gjenerobre elvedalen rundt Hanelva, som var Baekjes gamle kjerneområde tapt til Goguryeo i 475. Baekje gjenerobret sin gamle hovedstad i 551. Felttoget ble avsluttet i 553 etter en rekke dyrekjøpte seiere mot flere Goguryeofestninger.
Etter å ha inngått en hemmelig avtale med Goguryeo, angrep nyankomne Sillasoldater under dekke av å komme Baekje til unnsetning, den utmattede Baekjehæren og erobret hele elvedalen. Rasende over Sillas forræderi samlet Seong hæren til en straffeinvasjon mot Sillas vestlige grense. Angrepet ble ledet av daværende kronprins Wideok og han fikk støtte av soldater fra Gaya. I slaget om Gwansanfestningen døde både kong Seong og 30 000 soldater. Det førte også til at Baekjes kongemakt ble betydelig svekket til fordel for aristokratiet.

Konge

Baekje under Wideok var fiendtlig både overfor Silla og Goguryeo, og gjennomførte flere angrep i grenseområdene. For å unngå isolasjon og styrke kongemakten etablerte kongen vennskapelige forbindelser med de kinesiske Chen-, Nordlige Qi og Suirikene. Båndene var i stor grad brutt etter hendelsene på 550-tallet, men nå sendte han delegasjoner til Chen i 567, 577, 584 og i 586 (det falt til Sui like etter). I 567 sendte han Baekjes første delegasjon til Nordlige Qi, kanskje fordi forholdet til Goguryeo var bedret. I 570 gav Nordlige Qi han titler som «Hertug av Daifang-kommanderiet», kongen sendte en ny tributtdelegasjon i 572.  Etter at Nordlige Qi ble erobret av Nordlige Zhou i 577 sendte Baekje en gratukasjonsdelegasjon som inkluderte musikere til Zhouhoffet. Året etter sendte kongen en ny delegasjon til Nordlige Zhou, som få år senere ble erobret av Sui-Kina.
Wideok gratulerte umiddelbart Sui med seieren ved en egen delegasjon i 581 og en ny i 582. I 589 erobret Sui Chen-Kina og samlet riket. Samme år gikk et krigsskip fra Sui på grunn ved Jeju, som da var underordnet Baekje. Wideok gav mannskapet offisiell eskorte med egen tributt og gratulasjoner til det kinesiske hoffet. I 598 sendte han en delegasjon som tilbød seg å assistere Suis ekspansjon mot Goguryeo samme år. Dette felttoget var imidlertid allerede gjennomført. Yeongyang av Goguryeo gikk til et straffeangrep på Baekjes nordlige grense da han ble kjent med dette.
Som sin far sendte Wideok buddhistdelegasjoner til Japan.
Jun Takata

Karriere

Jun Takata startet sin profesjonelle karriere i Sanfrecce Hiroshima i 1996. Han har også spilt for Vegalta Sendai.
Wisconsin Highway 120

Rutebeskrivelse

WIS 120 er hovedsakelig en landlig tofeltsvei i hele lengden, med unntak av en strekning på 3 km der den deler trasé med US Highway 12 på østsiden av Lake Geneva. Ved Springfield (Walworth County) krysser den Highway 120.
Golofa antiquus

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten er kjent fra Colombia.
Hans Zimmer

Biografi

Hans Zimmer ble født i Frankfurt am Main, og begynte sin musikalske karriere ved å spille keyboard og synthesizer med blant andre bandene Ultravox, og The Buggles (Video Killed the Radio Star). Han var også medlem i electrowavebandet Krisma. Han jobbet på 1980-tallet med filmmusikkomponisten Stanley Myers. Gjennombruddet hans kom i 1988, med musikken til Rain Man, som ble nominert til Oscar.
Siden da har Zimmer komponert musikk til mange store filmer. I 1995 vant han Oscar for beste originale filmmusikk, som ble brukt i animasjonsfilmen Løvenes konge. Han komponerte temasangen for bokseshowet i The Contender, og har også produsert soundtracks for animeserien Blood+ fra 2005.
Andre komponister som Steve Jablonsky, James Dooley, Heitor Pereira og Geoff Zanelli jobber i Zimmers studio, Remote Control Productions (tidligere kjent som Media Ventures). Komponister som Harry Gregson-Williams, Mark Mancina, John Powell og Klaus Badelt er alle tidligere medlemmer av studioet.
I 2007 gikk to av Zimmers verker (begge med tekst) inn på UK Singles Chart og USAs Billboard Top 100-liste da «Spider Pig» fra The Simpsons Movie (listet som nr. 24) og «Hoist the Colours» fra Pirates of the Caribbean: At World's End (listet som nr. 43) toppet listene basert på nedlastingskjøp. Sangen («Spider Pig») nådde 3.-plass på Irish Singles Chart.
Han har også vært med og laget sanger for det bestselgende spillet Call of Duty 6 Modern Warfare 2, som ble lansert i 2009 og innledet en ny og episk epoke i spillserien.
Dette var hans første arbeid på et videospill.
Rundt 2010 så slo han seg sammen med Crytek for å levere uforglemmelig spillmusikk til actionbomben Crysis 2.
Macrodorcas elegantula

Utseende

En liten til middelsstor (hannen 15-29 millimeter), slank, rødbrun hjortebille, med en mørk stripe langs sømmen av dekkvingene i den bakre delen. Hannen har lange kjever med en kraftig, to-spisset tann litt utenfor midten, formen varierer fra ganske rette til markert buede. Pronotum er rundet, tydelig bredere enn dekkvingene. Hunnen er mindre og mørkere på farge, uten forstørrede kjever, kroppen ganske blank.

Levevis

Larvene utvikler seg i morken ved av løvtrær.

Utbredelse

Arten er vidt utbredt fra Myanmar i vest til Java i øst.
Lofoten skyttersamlag

Lofoten skyttersamlag ble stiftet i 1907, ligger i Nord-Norge landsdelskrets, og er et av 49 skyttersamlag tilknyttet Det frivillige skyttervesen. Samlaget består av de fire skytterlagene, Napp, Vestvågøy, Vaagakallen og Søndre Hinnøy og er Norges minste skyttersamlag målt i antall skytterlag.

Historie

Lofoten skyttersamlag ble eget samlag da Nordland Folkevebningssamlag, som ble stiftet 8. september 1884, og bestod av Vefsn, Rana, Salten, Lofoten, Vesterålen, Ofoten og Senja, ble delt opp i 1907. Denne samlagsstrukturen forble slik t.o.m. 1/1 2009, da Senja opphørte, og lagene ble overført til Troms og Ofoten
Strøtvet

Strøtvet er et strøk i Drammen, og utgjør den nordøstlige delen av bydelen Bragernes. Omliggende strøk er Toppenhaug og Brakerøya i sør, samt Nøste i øst.

Historie

Strøtvet gård het opprinnelig Stryktveit og tilhørte på 1500-tallet familien Rosenkrantz. På 1600-tallet lå deler av gården under Frogner kirkes eiendom. I 1663 ble gården lagt ut til bymark, og gikk dermed inn i Drammen by. På tross av dette dukker Strøtvet opp som gård i Lier igjen lenge etter dette. Dette kom av at det ikke var fastslått nøyaktig hvor grensen gikk. I tillegg eide Lier prestebol en del av skylden for gården som ikke ble slettet i 1663. Dette forholdet ble glemt og man antok derfor at en del av gården var bymark, mens en annen del lå i Lier. Denne Lier-delen ble gjerne kalt Hannevik. I 1870 ble imidlertid gården innlemmet i byen for godt, og i 1951 ble også skogen lagt inn under byen.

Villabebyggelse

Strøtvet gård ble drevet med full gårdsdrift fram til 1960-årene, men den er nå fullstendig omregulert til boligbebyggelse. Spesielt kjent er de tre Strøtvet-blokkene som har panoramautsikt over byen og som også selv er svært synlige. Strøtvet har for øvrig stort sett villabebyggelse og boligprisene i området er blant de høyere i Drammen.

Strøtvetbakken

I Strøtvetåsen ligger restene av hoppbakken Strøtvetbakken som ble innviet i 1910 og nedlagt i 1939. Bakkerekord 53 meter.
Bueskyting under Asialekene 1986

Bueskyting under Asialekene 1986. Bueskyting var en av sportene under de tiende Asialekene som ble arrangert i Seoul i Sør-Korea. Det var tredje gangen som bueskyting var med i Asialekene. Bueskytingkonkurransene ble avviklet i perioden 27. til 30. september 1986. Det var fem indiviuelle og en lagkonkurranse for menn og detsamme for damer. Sør-Korea ble beste nasjon med ni gullmedaljer foran Japan med to.
Vredens druer

Betydning

Romanen regnes som et hovedverk i amerikansk litteratur, og var medvirkende til at Steinbeck fikk Nobels litteraturpris i 1962.
Romanen har også vært til inspirasjon for flere band og musikere som Bruce Springsteen, Pink Floyd, Bad Religion og Camel. Springsteen ga ut sangen «The Ghost of Tom Joad» og albumet The Ghost of Tom Joad (album) i 1995, inspirert av romanen, og av Woody Guthries sang «Tom Joad» (1940). Camel ga ut et konseptalbum basert på hele romanen i 1991 under navnet Dust and Dreams. 
Romanen inngår også i klassikerutvalg som Århundrets 100 bøker ifølge Le Monde og Århundrets Bibliotek.
Snillisme

Snillisme er et begrep som særlig henviser til bedriftsledere og myndigheter. Det er misforstått snillhet som går ut på å være overdrevent forståelsesfull og imøtekommende, ofte av frykt for å ta upopulære avgjørelser.
Begrepet ble første gang tatt i bruk på lederkonferanser på slutten av 1970-årene av bedriftsrådgiver Gisle Espolin-Johnson. Siden er begrepet brukt i samfunnsdebatter og om individers holdninger både i media og i Stortingsalen, særlig etter at Rune Gerhardsen satte begrepet på dagsordenen ved sin bok Snillisme på norsk i 1991.
Bengt Ohlson

Spillerkarriere

Som aktiv spiller på 1960-tallet spilte Ohlson forward for klubber som Häradsbygdens SS og Falu IF på nivå to i Sverige.

Trenerkarriere

Ohlson var hovedtrener for Sveriges herrelandslag i 1981, og tok da sølv i A-VM på hjemmebane. Han valgte deretter å gå av som hovedtrener, men var senere andretrener i fire sesonger. Han var hovedtrener for Sveits fra 1983 til 1985, og på klubbnivå har han trent Fribourg og Leksand.
Bengt Ohlson overtok som sjef for det norske ishockeylandslaget i 1991. Han fikk tittelen «sportsdirektør», og fikk også ansvarsområder utover A-landslaget. 
Ohlson fikk to seiere med Norge under Albertville-OL, og endte på en niendeplass av tolv lag. Seieren over Italia var faktisk Norges første i ishockey under OL siden 1972. I Ishockey-VM 1992 åpnet Norge med fire strake tap, men Ohlson og landslaget beholdt plassen i A-gruppen etter å ha slått Frankrike 1-0 i siste kamp. 
Ishockey-VM 1993 ble også en skuffelse, og Norge var lenge på vei mot nedrykk til B-puljen. En 5-2-seier over et antatt sterkere Sveits i siste kamp førte imidlertid til at sveitserne rykket ned og Norge beholdt plassen. 
Det norske landslaget spilte svakt under Lillehammer-OL. Norge kom på sisteplass i pulja, og kom nest sist i turneringen. Under den siste gruppespillskampen mot Østerrike viste en norsk tilskuer sin misnøye mot Ohlson ved å kaste en diger fisk ut på isen.

Kallenavn

Ohlsons far drev Leksands eneste fiskeforretning i 40 år, og Bengt Ohlson fikk derfor kallenavnet «fisken» allerede fra førsteklasse på skolen. Etter VM-sølvet med Sverige fikk han på folkemunne kallenavnet «silverfisken» (sølvfisken eller strømsilda), mens han etter svake resultater i Izvestijaturneringen i 1980 ble omtalt som «torsken».
OneNote

Plattformstøtte

OneNote 2003 krever Microsoft Windows 2000 med Service Pack 4 eller senere, Microsoft Windows XP eller Microsoft Windows Vista].
OneNote 2003 kjører på all maskinvare som støtter de nevnte operativsystemene.
OneNote 2007 kjører kun på Microsoft Windows XP SP2 eller senere versjoner av Microsoft Windows. OneNote 2007 printerdriveren kan ikke installeres på 64-bit operativsystemer.
Mange Microsoft Office-applikasjoner støtter import og eksport av MIME HTML (.mht) inkludert Microsoft OneNote, Microsoft Word og Microsoft Internet Explorer. Derfor er kun nettlesere som gjenkjenner slike filer en passende plattform for å se eksporterte MHT-filer fra OneNote. OneNote 2007 støtter eksport av PDF eller XPS-fler ved bruk av en gratis plug-in fra Microsoft. Microsoft OneNote Mobile for Smarttelefoner (Microsoft Windows Mobile 2003, 2003 SE, 5 og senere) såvel som Pocket PCs (Microsoft Windows Mobile 5 og senere) er inkludert med Microsoft OneNote 2007; Microsoft OneNote Mobile er også bygd inn i Microsoft Windows Mobile: Professional 6.1 operativsystem.
Senere har Microsoft lagt vekt på at deres programvare skal fungere på alle plattformer. OneNote fungerer nå i onlineversjon direkte i nettleser, og man lagrer i nettskyer som f.eks OneDrive eller OneDrive for business. OneNote finnes også som skrivebordsutgave (fullversjon) for pc, mac og applikasjon for nettbrett og mobil.

Lignende produkter

OneNote er nå tilgjengelig på alle plattformer, og man kan både opprette og redigere OneNotebøker på både mobil, nettbrett og pc . Det finnes også lignende produkter som kan brukes på Windows og andre operativsystemer, som Mac eller Linux. Disse er blant annet Google Notebook, eNoteFile, Evernote, Treepad, Jot, Essential PIM, Infoselect, WinOrganizer, GoldenSection Notes, WinPim, Whizfolders, Maple, Jarnal, Xournal, Gournal, NoteLab, Personal Brain, Personal Knowbase, and AskSam.
Norgesmesterskapet i bueskyting 1959

Norgesmesterskapet i bueskyting 1959 bestod av flere arrangementer. 
NM i skiveskyting ble arrangert på Hamar 26. august.
NM i jakt- og feltskyting ble arrangert på Sørumsand 10.-11. oktober.
Kongepokalen ble vunnet av Kåre Henriksen.
Svalbard kirke

Svalbard kirke ligger i Longyearbyen på Svalbard og er verdens nordligste kirke. Kirken er en langkirke i tre med 140 plasser. Den ble bygd i 1957, vigslet 24. august 1958 av biskop Alf Wiig, og ombygd i 2004. Arkitekt for kirka var Hans Magnus. Svalbards første kirke ble bygd i 1921, men ble brent ned under andre verdenskrig. Kirken inngår i Den norske kirkes organisasjon, men er som Norges eneste kirke administrativt og budsjettmessig underlagt Justisdepartementet.
Forvaltningen av Svalbard kirke ble overtatt av Statens bygge- og eiendomsdirektorat (i dag Statsbygg) i 1977. Etter ombygningen i 2004 ble kirka tilknyttet fjernvarmenettet i Longyearbyen. Den ligger sentralt i Longyearbyen.
Svalbard prestegjeld inngår i Tromsø domprosti, som tilhører Nord-Hålogaland bispedømme. Det er tre ansatte: sokneprest, kateket og husholdsbestyrer. Virksomheten i regi av Den norske kirke finansieres over Svalbard-budsjettet. Soknepresten er ansvarlig for å forvalte den delen av budsjettet som går til kirkens virksomhet. 
Prest og kateket utfører kirkelige handlinger som gudstjenester, dåp, konfirmasjon, vigsel, sjelesorg og andre kirkelige tjenester. Dessuten drives barne- og ungdomsarbeid. I tillegg til den norske bosettingen i Longyearbyen og Ny-Ålesund, befolkningen i Barentsburg og den polske befolkningen i Hornsund, besøker  kirken også innbyggerne i Svea, fangstmenn og andre som overvintrer på Svalbard. Kirken samarbeider med den russisk-ortodokse kirke og den katolske kirke i Norge når det gjelder betjening av de russiske og polske bosetningene.
Biskopen i Nord-Hålogaland har tilsyn med kirkens virksomhet. Tilsetting av de kirkelig ansatte skjer ved Nord-Hålogaland bispedømmeråd, som også har arbeidsgiveransvaret. Siden norsk lov ikke gjelder på Svalbard, gjelder heller ikke kirkeloven. Det er ikke menighetsråd på Svalbard, men det er valgt et kirkeråd som er et slags husstyre for kirken og et samrådingsorgan for soknepresten. Soknepresten er tillagt hele den kirkelige ledelse på Svalbard.
Eventyret

Innspillingsfakta

Filmen ble spilt inn 10. juni – 21. juli 1936 i Filmstaden i Råsunda med eksteriører fra Höstsol i Täby.

Handling

Heléne von Bohren er brordatteren til den kjente vitenskapsmannen, greve Knut Lagerkrona. Hun har bodd i hans hjem hans etter at hennes foreldre døde. Heléne skal gifte seg med den unge juristen Sebastian Lavenius, som er ansatt på Patentverket. Hun hadde heller villet ha sitt ungdomssvermeri, Karl Henrik Lagercrona. Han er Knut Lagerkronas sønn og arbeider ved Sveriges legasjon i Paris. Heléne har imidlertid ikke hørt fra ham på lang tid. Hun har bøyd seg for grevinne Lagercronas påtrykk og tatt mannen ved Patentverket istedet.
I Paris leser Karl Henrik om det forestående bryllupet. Hans kjærlighet til Heléne flammer opp på nytt. Karl Henrik har skrevet brev til henne, som er ubesvart. Karl Henrik aner ikke at det er hans intrigerende mor, grevinne Lagercrona, som har tatt disse brevene, for hun vil at han skal gifte seg med noen som kan gynne hans diplomatiske karriere.
Karl Henrik reiser med fly hjem til Sverige og ankommer diskret rett før bryllupet. Han tar seg usett inn i Helénes rom og de to oppdager at de gamle følelsene fremdeles er intakt.
Når den vordende ektemannen irriterer Heléne overvettes mye, drar hun til sin farmor, enkefru von Bohren, på Lyckhamra. Hun møter Heléne på jernbanestasjonen og tror at det er Karl Henrik som er brudgommen. Farmoren har rustet opp brudegemakket på godset hvor Heléne tilbringer natten i bryllupssengen, mens Karl Henrik sover utenfor på en sofa i salongen. Når von Bohren oppdager Karl Henrik sovende på sofaen, steller hun til med en scene, som tvinger Karl Henrik inn i gemakket til den alt mer villige Heléne.
Sebastian og Lagercronas kommer til Lyckhamra. Han innfinner seg med at Heléne ikke vil ha ham. Grev Lagercrona går med på at brordatteren og Karl Henrik får gifte seg med hverandre. Hans intrigerende hustru drar derfra i sinne. Farmor kommer med sluttreplikken: «Ja, gudskjelov at det ble en lykkelig slutt på dette eventyret».
Flageolett

En flageolett (uttales [flaʃålett]) er et treblåseinstrument som er nært beslektet med blokkfløyten. De første flageolettene ble laget i det 16. århundret , og de ble produsert helt fram til det 20. århundret, da de ble avløst av blikkfløyten. De som spiller flageoletter kalles flageolettister.
Flageoletter har hatt store variasjoner i utseende og form i de siste 400 årene. De første flageolettene var kalt «franske flageoletter», og hadde fire hull på oversiden og to på undersiden. De mest kjente som spilte dette instrumentet, var Frédéric Chalon og Samuel Pepys, og Henry Purcell og Georg Friedrich Händel, hvor de to sistnevnte skrev stykker for flageoletten.
Små versjoner av instrumentet ble også laget, og ble kalt «fugleflageoletter». Disse ble brukt for å lære fugler å kvitre melodier.
Sent på 1800-tallet og tidlig på 1900-tallet startet engelske instumentmakere å lage flageoletter med seks fingerhul på oversiden. Disse flageolettene ble kalt «engelske flageoletter», og kunne i tillegg være lagd i metall, slik som blikkfløyten. Noen var også lagd med et byttbart munnstykke slik at instrumentet også kunne bli spilt på en annen måte enn «blokkfløytemåten».
Rundt 1810 patenterte den engelske instrumentmakeren William Bainbridge en dobbel flageolett. Den bestod av to engelske flageoletter som var slått sammen slik at musikeren kunne harmonisere melodien han spilte. Han lagde også en trippel flageolett der han hadde lagt på en tredje, et bordunrør som hadde fingerhull lik en okarina.
Flageoletten ble omsider fullstendig erstattet av blikkfløyte, og er sjeldent spilt i dag. Likevel er det et veldig enkelt instrument å spille, og tonen er myk og dempet. Den har et register på omtrent to oktaver.
Belvidere

Geografi

Ifølge Bureau of the Census, har kommunen et totalt areal på 3,5 km² hvor av 0,1 km² er vann. Belvidere ligger omkring 99 moh.

Tettsteder i omgivelsene

Figuren nedenfor viser tettsteder i en radius av 12 km rundt Belvidere.
American Splendor

American Splendor er en selvbiografiske tegneserie skrevet av den amerikanske undergrunnsforfatteren Harvey Pekar. Den utkom som flere hefter utgitt med ujevne mellomrom fra 1976 til 2008.

Bakgrunn og innhold

Harvey Pekar gikk lei av hverdagslivet i Cleveland, Ohio, hvor han arbeidet som arkivar på et lokalt sykehus. Han rekrutterte kompisen Robert Crumb, som var en kjent undergrunntegneserietegner, til å hjelpe ham lage sin egen tegneserie basert på sitt eget liv. Historiene er realistiske og nesten sanne, og tar for seg problemer og frustrasjoner i dagliglivet.
Mens historiene i American Splendor er skrevet av Pekar, er tegningene gjort av en rekke kjente tegneserietegnere.

Berømmelse og filmatisering

Serien gjorde Pekar berømt, spesielt som gjest på The Late Show with David Letterman. I 2003 kom en film med Paul Giamatti i hovedrollen som Pekar (i tillegg dukker Pekar selv opp i filmen). Filmen ble kritikerrost og ble hyllet på Sundance Film Festival.